钦定古今图书集成/明伦汇编/人事典/身体部 > 《素问》 > 《阴阳应象大论》
## 钦定古今图书集成/明伦汇编/人事典/身体部 > 《素问》 > 《阴阳应象大论》

“天不足西北”，故西北方阴也，而人右耳目不如左明
也；地不满东南，故东南方阳也，而人左手足不如右
强也。

〈注〉此言天地阴阳之所不能全，惟其阴阳精气运行，故能生长收藏，化生万物。其在人，亦当配天地以养头足，勿使邪气居之。“天不足西北者，阳中之阴不足也，故西北方阴也，而人之右耳目不如左明也；左为阳而右为阴，阴不足于上也。地不满东南者，阴中之阳不足也，故东南方阳也，而人左手足不如右强也；右”为阴而左为阳，阳不足于下也。

帝曰：何以然？岐伯曰：“东方阳也，阳者其精并于上，并
于上则上明而下虚，故使耳目聪明而手足不便也。
西方阴也，阴者其精并于下，并于下则下盛而上虚，
故其耳目不聪明而手足便也。”

〈注〉天有精，地有形。东方阳也，其精气上升而并于上，并于上则上盛而下虚，故使人之耳目聪明而手足不便也。西方阴也，其精气下降而并于下，并于下则下盛而上虚，故其人之耳目不聪明而手足便也。此以天地之左右而言也。王子方曰：“上篇论阳气生于阴精，此复言天有精而精气上下交并，是阴精又生于”天也。

又

故天有精，地有形，天有八纪，地有五理，故能为万物
之父母。

〈注〉“天有所生之精，地有所成之形。”天有八方之纪纲，地有五行之道理。其精气交通于九州八方之外，故能为万物生长之父母，又非止于上下之交并而已。

清阳上天，浊阴归地，是故天地之动静，神明为之纲
纪，故能以生长收藏，终而复始。

〈注〉言天地之体位，虽有东西南北之不足，而神明为之纲纪，故能以生长收藏，终而复始，化生万物。神明者，生五气，化五行者也。

“惟贤人”上配天，以养头，下象地，以养足；中傍人事，以
养五脏。

〈注〉上配天，以养耳目之聪明；下象地，以养腰以下之不足。节五味，适五志，以养五脏之太和。虽有贼邪，而勿能居之矣。此篇曰“圣人”，曰“贤人”，谓惟贤圣能法则天地，逆从阴阳，恬憺虚无，精神内守，可使益寿，无有终极之时，而皆归于真人也。

天气通于肺。

〈注〉“肺藏属乎干金，位居至高，而主周身之气，故与天气相通。”此复言非惟头之上窍通乎天，从腰以下以象地，而五藏六府，九窍六经，皆与天地之气相通，惟贤人能法天之纪，用地之理以治身，故灾害不能及也。

地气通于《嗌》。

〈注〉嗌乃胃府之门。主受湿浊之气以入胃。故与地气相通。《太阴阳明篇》曰：“喉主天气。嗌主地气。

风气通于肝。”

〈注〉“风生木，木生肝”，外内之气相通也。

雷气通于心。

〈注〉《雷》，火之发声也。心为火藏。气相感召，故“与心相通。”

谷气通于脾。

〈注〉脾为土藏，而主司转运谷气，山谷之通气也，故与脾气相通。

雨气通于肾。

〈注〉肾为水藏。雨气，寒水之气也